jkorsvik/nowiki_second_scrape_merged huggingface dataset:
A-Teens

A-Teens (tidligere Abba Teens) var et svensk hyllestband til ABBA med base i Stockholm.
Gruppen ble startet i 1998 av Niklas Berg i plateselskapet Stockholm Records som hadde til hensikt å lage moderne coverversjonerer av ABBA-låter. I mai 1999 debuterte gruppen med singelen Mamma Mia, og i august samme år kom debutalbumet The ABBA Generation. På oppfølgeralbumet hadde bandet spilt inn originalt materiale. Etter dette har gruppen sunget versjoner av  Elvis Presleys Can't Help Falling in Love, som i sin tur ble brukt i Disneyfilmen Lilo & Stitch, og gruppen har også laget en versjon av Alice Coopers «Schools Out».
I begynnelsen av 2006 gav Marie Serneholt ut sitt debutalbum, og 15. april 2006 ble det kunngjort at A-Teens var oppløst. I april 2008 ga Amit Paul ut sitt debutalbum, Songs in a Key of Mine.


== Diskografi ==
1999 – The ABBA Generation
2001 – Teen Spirit
2002 – Pop 'til You Drop!
2003 – New Arrival
2004 – Greatest Hits


== Medlemmer ==
Marie Serneholt
Sara Lumholdt
Dhani Lennevald
Amit Paul


== Eksterne lenker ==
(en) A-Teens på Apple Music 
(en) A-Teens på Discogs 
(en) A-Teens på MusicBrainz 
(en) A-Teens på Spotify 
(en) A-Teens på Songkick 
(en) A-Teens på Last.fm 
(en) A-Teens på AllMusic
Chaske Spencer

Chaske Spencer (født 9. mars 1975 i Talequah i Oklahoma) er en amerikansk skuespiller av indiansk opphav.


== Liv og virke ==


=== Bakgrunn ===
Spencer ble født i Tahlequah i Oklahoma og vokste opp i Montana, Kooskie, Lapwai og Lewiston i Idaho. Han har Sioux, Nez Perce, Cherokee, Creek, fransk og nederlandsk avstamning. Han har to yngre søstre. Han tok eksamen ved Clearwater Valley High School i 1994 hvor han da het «James Spencer». I tenårene deltok han som skuespiller  ved Lewiston Civic Theater. Spencer gikk på college ved Lewis Clark State College i et år før han droppet ut for å satse på en skuespillerkarriere.


=== Filmkarriere ===
Hans første filmrolle var i 2002 med Skins som hadde lokalisering i fiktive indianerreservatet Beaver Creek, og hvor han framstilte tenåringen «Rudy».
I 2009 spilte Spencer varulven «Sam Uley» i New Moon, basert på Stephenie Meyers roman med samme navn. I filmen Eclipse (2010) gjentok han denne rollen.


== Referanser ==


== Eksterne lenker ==
(en) Chaske Spencer på Internet Movie Database 
(sv) Chaske Spencer i Svensk Filmdatabas 
(fr) Chaske Spencer på Allociné 
(en) Chaske Spencer på AllMovie 
(en) Chaske Spencer hos The Movie Database 
Intervju med Chaske Spencer, MIPtalk.com
Kiowa Gordon

Kiowa Joseph Gordon (født 25. mars 1990 i Berlin) er en amerikansk skuespiller, kjent for sin rolle i The Twilight Saga – New Moon og The Twilight Saga – Eclipse, som Embry Call.


== Liv og karriere ==
Gordon vokste opp i Arizona, Utah og California og gikk Cactus Shadows High School i Cave Creek i Arizona. Han er en del av Hualapai Nation som er plassert i det nordlige Arizona, og er en del av den samme kirken som  «Twilight Sagaen»'s forfatteren Stephenie Meyer er i, Jesu Kristi kirke av siste dagers hellige. Han er den nest yngste av åtte barn, og hans mor er Camille Nighthorse Gordon, også en skuespiller. Ved siden av skuespiller, er Kiowa også en vokalist.
I 2009 spilte Gordon varulven Embry Call i New Moon, basert på Stephenie Meyer roman med samme navn. Gordon har sagt at han ble kontaktet en dag i kirken av Stephenie Meyer som hun trodde han ville være perfekt for ulvepakket. Han gikk på en åpen samtale hvor han landet rollen som Jacob Black beste venn. Han har nå avsluttet Eclipse, han spiller fortsatt Embry. Kiowa erstattet Krys Hyatt (som Embry i Twilight) i New Moon og Eclipse.


== Eksterne lenker ==
(en) Kiowa Gordon på Internet Movie Database 
(sv) Kiowa Gordon i Svensk Filmdatabas 
(fr) Kiowa Gordon på Allociné 
(en) Kiowa Gordon på AllMovie 
(en) Kiowa Gordon hos The Movie Database
Anders Fannemel

Anders Fannemel (født 13. mai 1991) er en norsk skihopper som representerer Hornindal IL. Han er norsk mester fra 2013, og vant sin første verdenscupseier i desember 2014. Fannemel var elev ved NTG Lillehammer i perioden 2007-2010.Han debuterte internasjonalt i FIS-cupen (sommer) i Falun i 2007. Han debuterte i verdenscupen med en 10.-plass på Lillehammer 5. desember 2009. Fannemel ble nummer 11 i junior-VM i Hinterzarten i 2010.
Under NM i hopp i Granåsen 2012 vant han bronse, bak Anders Bardal og Bjørn Einar Romøren. I 2013 ble Fannemel norgesmester i stor bakke 2013.
Han tok sin første verdenscupseier i Nizjnij Tagil i Russland 13. desember 2014, og fulgte opp med 2.-plass i samme bakke dagen etter. 15. februar 2015 satte Fannemel ny verdensrekord i skiflyging, med verdens lengste stående skihopp på 251,5 meter i Vikersundbakken. Verdensrekorden ble stående til 18. mars 2017, da Robert Johansson, også tidligere elev ved NTG Lillehammer, satte ny verdensrekord med 252 meter.
Fannemel ble verdensmester i skiflyging i laghopp under VM 2016 i Kulm, sammen med Johann André Forfang, Daniel-André Tande og Kenneth Gangnes.
I Ski-VM 2017 i Lahtis var han på det norske laget som tok sølv i lagkonkurransen i stor bakke. På det norske laget hoppet også Johann André Forfang, Daniel-André Tande og Andreas Stjernen.


== Mesterskap ==


== Verdenscup oversikt ==
3 seire og 9 pallplasseringer individuelt


== Sammenlagtplasseringer i verdenscupen ==


== Referanser ==


== Eksterne lenker ==
(en) Anders Fannemel – kategori av bilder, video eller lyd på Commons 
(en) Anders Fannemel på Internet Movie Database 
(en) Anders Fannemel – Olympics.com 
(en) Anders Fannemel – Olympedia 
(en) Anders Fannemel – Sports-Reference (OL-resultater – arkivert) 
(en) Anders Fannemel – FIS (skihopping) 
Anders Fannemel på Twitter
Andreas Stjernen

Andreas Kolset Stjernen (født 30. juli 1988 i Levanger) er en norsk tidligere skihopper som representerte Sprova Idrettslag og Trønderhopp. Han har OL-gull i lagkonkurranse, VM-gull i lagkonkurranse i skiflyging, og sølv i lagkonkurranse fra ski-VM.
Han er sønn til den tidligere skihopperen og landslagstreneren Hroar Stjernen.


== Karriere ==
Stjernen debuterte internasjonalt i kontinentalcupen i Brotterode i 2005. I verdenscupen debuterte han med 19.-plass på Lillehammer 5. desember 2009. 15. januar 2011 ble han nummer åtte i verdenscuprennet i Sapporo og 16. februar 2013 nummer to i Oberstdorf.
Han tok sin første individuelle NM-medalje da han tok sølvmedalje i NM normalbakke på Raufoss i 2009. Han har også tre sølvmedaljer og to bronsemedaljer i NM for lag.26. januar 2013 havnet han på en fjerdeplass i skiflygingsrennet i Vikersund, med et hopp på 232,5 meter som var ny personlig rekord.
I Ski-VM 2017 i Lahtis var han på det norske laget som tok sølv i lagkonkurransen i stor bakke. På det norske laget hoppet også Johann André Forfang, Anders Fannemel og Daniel-André Tande. I det individuelle storbakkerennet havnet han på fjerdeplass, bare 0,6 poeng bak Piotr Żyła som tok bronse.Han tok sin første verdenscupseier i Bad Mitterndorf den 13. januar 2018, og tok gull i lagkonkurransen i VM i skiflyging 2018 i Oberstdorf, sammen med Robert Johansson, Johann André Forfang og Daniel-André Tande.
Under Vinter-OL 2018 i Pyeongchang ble han nummer 15 i normalbakke, nummer åtte i stor bakke, og han hoppet på det norske laget som tok gull i laghopp. De øvrige tre på laget var Daniel-André Tande, Johann André Forfang og Robert Johansson.
Stjernen vant stor bakke i NM i skihopping 2019 i Granåsen skisenter og fikk tildelt kongepokalen.Hans personlige rekord er på 249 meter, satt i Vikersundbakken under verdenscupen 14. februar 2016.


== Verdenscupoversikt ==
7 pallplasseringer individuelt, 1 verdenscupseier


== Sammenlagtplasseringer i verdenscupen ==


== Referanser ==


== Eksterne lenker ==
(en) Andreas Stjernen – kategori av bilder, video eller lyd på Commons 
(en) Andreas Stjernen på Internet Movie Database 
(en) Andreas Stjernen – Olympics.com 
(en) Andreas Stjernen – Olympedia 
(en) Andreas Stjernen – FIS (skihopping)
De Danske Kongers Kronologiske Samling

De Danske Kongers Kronologiske Samling er en museumssamling tilknyttet kongehuset. Formålet med samlingen er å vise den danske historien belyst ut fra kongene. 
Museet har to avdelinger, Rosenborg slott og Amalienborgmuseet. Opprettelsen skjedde ved kongelig resolusjon av 4. mai 1833, hvor det ble nedsatt en kommisjon «til en chronologisk Ordning og Opstilling af de Kunstsager m.m., som opbevaredes paa Rosenborg Slot». Fem år senere kunne man åpne dørene for publikum på Rosenborg. Museet var annerledes enn samtidige utstillingsprinsipper. Man skapte en rekke interiører i kronologisk rekkefølge, hvor de enkelte rommene fortalte om den enkelte kongen og hans samtid. Utgangspunktet var ved Rosenborgs byggherre, Christian IV. Man hadde imidlertid allerede ved åpningen i 1838 et rom for Frederik VI, selv om han døde først året efter. Senere ble det føyd til rom for de to siste oldenborgske kongene, Christian VIII og Frederik VII For det Glückburgske kongehus har man i 1994 åpnet en avdeling i Christian VIIIs Palé på Amalienborg, kalt Amalienborgmuseet. 


== Eierforhold ==
Etter grunnlovens innføring i 1849 gikk Kronens besittelser over til den danske stat. Ved kongelig resolusjon av 14. juni 1854 ble det imidlertid fastslått at Samlingene på Rosenborg skulle betraktes «som det kongelige Huses uafhændelige Ejendom, arvelig fra Konge til Konge», men i en viss grad under statens kontroll.


== Eksterne lenker ==
De Danske Kongers Kronologiske Samling: Rosenborg Slot
Amalienborgmuseet
Sylte (pålegg)

Sylte er et tradisjonsrikt skandinavisk pålegg av krydret svinekjøtt i aspik. Sylte spises ofte på brødskive eller i lefse, og gjerne sammen med grov sennep. Forskjellen på norsk og svensk sylte er i hovedsak de krydder som benyttes i produksjonen. Sylte laget fra kjøttet i grisehodet kalles hodesylte.
Sylte lages fra kokt svinekjøtt, som skjæres i biter og legges i lag med krydder og gelatinpulver imellom. Stabelen legges i press og varmes opp for at gelatinet skal løse seg opp. Krydder som brukes kan for eksempel være salt, pepper, nellik, allehånde, muskat og ingefær.Navnet sylte kommer fra tysk Sülze og middelnedertysk sulten/sulta, som opprinnelig betyr «saltvann».Ved sursylting kan eddiksyre brukes. For å dempe surheten av denne brukes ofte E262, natriumacetat i industriell produksjon av sylte, da dette er et basisk salt av eddiksyre.


== Referanser ==


== Litteratur ==
Aase Strømstad (1984). Mat på norsk: tradisjonsrike retter fra hele landet. Oslo: Aschehoug. s. 44–45. ISBN 8203114083.
Marsa oljekraftverk

Marsa oljekraftverk er et oljekraftverk i Malta. Det har en installert produksjonskapasitet på 269 MW  i anlegg B, fordelt på 9 kokere / turbiner. Anlegget ble påbegynt i 1964 og stod ferdig i 1965 og 1999. Brenselkilden er olje og dieselolje.


== Eksterne lenker ==
(en) Marsa Power Station – kategori av bilder, video eller lyd på Commons 
IndustCards – «Gas- and Oil-fired Plants in Cyprus and Malta».
Dekelia oljekraftverk

Dekelia oljekraftverk er et oljekraftverk på Kypros. Det har en installert produksjonskapasitet på 444 MW  i anlegg A-B, fordelt på 7 kokere / turbiner. Anlegget ble påbegynt i 1953 og stod ferdig i 1982 og 1993. Brenselkilden er olje.


== Eksterne lenker ==
IndustCards – «Gas- and Oil-fired Plants in Cyprus and Malta».
Kypros' elektrisitetsmyndigheter – «Παραγωγή» («Produksjon»)
Vasilikos oljekraftverk

Vasilikos oljekraftverk er et oljekraftverk på Kypros. Det har en installert produksjonskapasitet på 390 MW  i anlegg A-B, fordelt på 3 kokere / turbiner. Anlegget ble påbegynt i 2000 og stod ferdig i  2005. Brenselkilden er olje. Opprinnelig ble det planlagt å bygge ut som kullkraftverk, men miljøhensyn forhindret dette.


== Referanser ==


== Eksterne lenker ==
IndustCards – «Gas- and Oil-fired Plants in Cyprus and Malta».
America’s Next Top Model

America's Next Top Model (ofte forkortet til Top Model eller ANTM) er en realityserie som omhandler en form for konkurranse blant unge jenter og gutter som kjemper om å få tittelen som America's Next Top Model, og å få muligheten til å starte i den amerikanske modellindustrien. 
TV-serien er produsert og styrt av Talk-show vert og tidligere modell Tyra Banks, som også er hoveddommeren i serien. Den første sesongen hadde premiere i amerikansk TV i mai 2003 og ble en av UPNs (amerikansk TV-kanal) mest etterspurt TV-serie gjennom avstemning. Til syvende sesong flyttet serien til ny amerikansk TV-kanal, The CW.


== Spinoff ==
I Norge har serien gått i norsk utgave under navnet, Top Model Norge med premiere høsten 2006.


== Eksterne lenker ==
(en) America's Next Top Model – kategori av bilder, video eller lyd på Commons
Elverum Bryggeri

Elverum Bryggeri ble etablert i 1855, og kom i gang 1858. Bak det hele sto kjøpmann Jacob Christiansen. Det brant ned i 1861, men ble bygget opp igjen umiddelbart. Særlig bayerølet ble populært. I 1890 ble Elverum Bryggeri kjøpt opp og tatt over av Hamar Bryggeri, og skiftet i 1909 navn til Elverum Bryggeri og Mineralvann, som siden opphørte i 1949. Fra denne perioden og frem til midten av 1970-tallet fungerte lokalene i Elverum som distribusjonslager for Hamar bryggeri. 
De gamle husene ble kjøpt, restaurert og påbygd av firmaet Y. Christensen til hva det er i dag. Det har i mange år vært restaurant og selskapslokaler i flere etasjer. Rica-kjeden hadde både bryggerikjelleren og bryggeriloftet.
I dag er det bowling i kjelleren, der flere av lagercellene for korn fortsatt er intakt. Videre er det et elektrofirma, trykkeri, legesenter, dyrlege barnehage og flere leiligheter i bygningen. Det opprinnelige bryggeriet er nå bare en liten del av det store bygningskomplekset, men det har beholdt det særpregede utseendet. Den nye bygningsmassen er også bygget i en stil som passer godt sammen med det gamle.
An Cafe

An Cafe (egentlig Antic Cafe) er en japansk musikkgruppe innen sjangeren dance/rock. Bandet er modeller for klesmerket SEX POT ReVeNGe.
Bandet ble dannet i 2003 etter at Miku hadde møtt Bou på internett og blitt venner og til slutt ville de danne et band. Miku og Bou måtte ha flere medlemmer, så de møtte Kanon og det var da de begynte å skrive låter. Etter noen måneder møtte de Teruki som nettopp hadde sluttet i gamle bandet Feathers-Blue
Fra 2009 skulle de separeres,og heller ta pause.
2012: De er nå tilbake.


== Bandmedlemmer ==
Miku (みく, Akiharu Tsukiyama) – Vokal (2003–2010)
Takuya (たくや) – Gitar (2007–2010)
Kanon (カノン, Shinya Sano) – Bass (2003–2010)
Yuuki (ゆうき) – Keyboard (2007–2010)
Teruki (輝喜, Teruki Nagata) – Trommer (2003–2010)


=== Tidligere medlemmer ===
Bou (坊, Kazuhiro Saitou) – Gitar (2003–2007)


== Eksterne lenker ==
(en) Offisielt nettsted 
(en) An Cafe – kategori av bilder, video eller lyd på Commons 
(en) An Cafe på Discogs 
(en) An Cafe på MusicBrainz 
(en) An Cafe på Songkick 
An Cafe på YouTube
Rakkestuten

Rakkestuten var en orgelbøye som lå på/ved Rakkebåene utenfor kysten av Larvik Kommune i Vestfold Telemark fylke  Rakkebåene består av er et vidt flak av 1–5 m dype grunner og båer som ligger vest for munningen i Larviksfjorden litt sør for Stavern. Dette er et beryktet farvann med mange forlis gjennom årene. Navnet «stut» ble ofte hengende ved orgelbøyer, som gjerne laget lyder som kunne minne om brunstbrøl fra en okse.


== Referanser ==
Vigur

Vigur er en øy i Ísafjarðardjúp, en stor fjord nordøst på Island. Øya er den nest største i fjorden og ligger der Skötufjörður møter Hestfjörður. Øya har et areal på 0,59 km², med en lengde på 2,0 km og en bredde på ca. 400 m. Det islandske navnet på øya betyr «spyd». Flere fugler hekker på øya, blant annet rødnebbterne og lundefugl.
På øya er det en vindmølle fra 1840, som var i drift frem til 1917.


== Eksterne lenker ==
(is) hjemmeside
Guldborg Sund

Guldborg Sund er et langt, smalt og grunt sund mellom øyene Lolland og Falster i Guldborgsund kommune i Danmark. Sundet forbinder Smålandsfarvandet i nord med Mecklenburgbukten i sør. Sundet har gitt navn til kommunen på begge sider av sundet.Den nordlige delen av sundet, nord for Nykøbing Falster, kan trafikkeres av båter med seks meters dypgang, mens den sørlige delen av sundet kan trafikkeres av båter med en dypgang på cirka to meter. Det går to bruer over sundet, Frederik d. 9´s Bro ved Nykøbing Falster og Guldborgbroen ved Guldborg i nordenden av sundet. Begge bruene er klaffebruer som kan åpnes for gjennomgående båttrafikk.  
Europavei 47 går i Guldborgsundtunnelen som er en 460 meter lang firefelts senketunnel under Guldborg Sund. 


== Referanser ==


== Eksterne lenker ==
(en) Guldborg Sund – kategori av bilder, video eller lyd på Commons
Skut (bygning)

En skut er et en-etasjes, som oftest uisolert, tilbygg på jærhus, som regel også uten vindu.  En skut på et hus ligger i forlengelse av huset, altså på kortveggen.  På Jæren er det ikke uvanlig med skuter på begge kortveggene, men det er særlig den som vender mot nord som er viktig, for den isolerer boligdelen ved at den tar godt av for nordavinden.
En skut er i husets bredde og har skråtak. Ytterveggen er av stein, noe som gjør at den tar godt av for vinden. Den ble benyttet til lager og det var vanlig å lagre torv der om vinteren.
Karolineprisen

Karolineprisen er en norsk pris som deles ut årlig til elever i videregående skole som kombinerer gode skoleresultater med topprestasjoner innen idrett, kunst og kultur. Prisen ble opprinnelig opprettet av Wang Handelsskole og Gymnas, og lå på 15 000 kroner. Prisen er per 2020 på 20 000 kroner, og deles ut av Wang idrettsskole. Prisen ble først delt ut i 1988 til Karoline Krüger, og har siden båret navnet Karolineprisen.


== Prisvinnere ==
Prisen deles ut årlig.
1988 Karoline Krüger
1989 Cathrine Zaborowski
1990 Annbjørg Lien og Elise Båtnes
1991 Siw Vestengen
1992 Monica Røtvold
1993 Martinus Grov
1994 Cecilie Leganger
1995 Jan Werner Danielsen
1996 Jannicke Abrahamsen
1997 Stefan Kofod Hansen
1998 Marie Theisen
1999 Lene Marlin og John Carew
2000 Jon Lech Johansen
2001 Lisa Mari Kvalvik
2002 Christine Guldbrandsen
2003 Catharina Chen
2004 David Pedersen
2005 Wanlapa Konkai
2007 Helene Olafsen og Sara Chen
2008 Katharina Stiberg
2009 Marie Haagenrud
2010 Isabelle Sandstedt Pedersen
2011 Guro Kleven Hagen og Sverre Lunde Pedersen
2012 Johannes Thingnes Bø
2013 Eivind Holtsmark Ringstad
2014 Henrik Christiansen
2015 Martin Ødegaard og Nora Foss Al-Jabri
2016 Grace Bullen
2017 Jakob Ingebrigtsen
2018 Vegard Dragsund Nilsen
2019 Birk Ruud
2020 Helene Marie Fossesholm


== Referanser ==
Aillas

Aillas er en kommune i departementet Gironde i regionen Nouvelle-Aquitaine i det sørvestlige Frankrike.


== Befolkningsutvikling ==
Antall innbyggere i kommunen Aillas


== Referanser ==


== Eksterne lenker ==
(en) Aillas – kategori av bilder, video eller lyd på Commons
Ambarès-et-Lagrave

Ambarès-et-Lagrave er en kommune i departementet Gironde i regionen Nouvelle-Aquitaine i det sørvestlige Frankrike.


== Referanser ==


== Eksterne lenker ==
Offisielt nettsted 
(en) Ambarès-et-Lagrave – kategori av bilder, video eller lyd på Commons 
Kommunedata INSEE
Ambès

Ambès er en kommune i departementet Gironde i regionen Nouvelle-Aquitaine i det sørvestlige Frankrike. Kommunen ligger nedenfor Bordeaux der elvene Garonne og Dordogne flyter sammen og danner Girondeestuariet. Industrianleggene i byen har havn i Garonne.
I kommunene ligger det olje- og gassdrevne Ambes kraftverk, et av landets største med en effekt på hele 1 000 MW. Dessuten har norske Yara en agrikjemisk produksjon i kommunen opprinnelig opprettet av Norsk Hydro i 1990, med et mindre, eget kraftverk knyttet til hovedanlegget. Anlegget til Yara produserer årlig 500 000 tonn nitratsyre og 500 000 tonn ammoniumnitrat, begge deler til gjødselfremstilling.


== Referanser ==


== Eksterne lenker ==
Offisielt nettsted 
(en) Ambès – kategori av bilder, video eller lyd på Commons 
Kommunedata INSEE
Hanna Falk

Hanna Linnéa Falk (født 5. juli 1989 i Ulricehamn) er en svensk langrennsløper som representerer Ulricehamns IF. 
Hun debuterte i verdenscupen i sesongen 2009/10, der hun vant sprint fristil i Düsseldorf 5. desember 2009 og klassisk sprint i Otepää 17. januar 2010. Hun har til sammen fire verdenscupseire i sprint, og er tre ganger svensk mester i sprintlangrenn; i 2011, 2014 og 2015.
Hun annonserte i april 2021 at hun legger opp som skiløper i langslagssammenheng, og skal i stedet satse på langløp.


== Sammenlagtplasseringer i verdenscupen ==


== Referanser ==


== Eksterne lenker ==
(en) Hanna Falk – Olympics.com 
(en) Hanna Falk – Olympic.org 
(en) Hanna Falk – Olympedia 
(en) Hanna Falk – Sports-Reference (OL-resultater – arkivert) 
(sv) Hanna Falk – Sveriges olympiske komité 
(en) Hanna Falk – FIS (langrenn)
Andernos-les-Bains

Andernos-les-Bains er en kommune i departementet Gironde i regionen Nouvelle-Aquitaine i det sørvestlige Frankrike.


== Befolkningsutvikling ==
Antall innbyggere i kommunen Andernos-les-Bains

Referens:INSEE


== Referanser ==


== Eksterne lenker ==
Offisielt nettsted 
(en) Andernos-les-Bains – kategori av bilder, video eller lyd på Commons 
Kommunedata INSEE
Anglade

882
Anglade er en kommune i departementet Gironde i regionen Nouvelle-Aquitaine i det sørvestlige Frankrike.


== Befolkningsutvikling ==
Antall innbyggere i kommunen Anglade

Referens:INSEE


== Referanser ==


== Eksterne lenker ==
(en) Anglade – kategori av bilder, video eller lyd på Commons
Arbanats

Arbanats er en kommune i departementet Gironde i regionen Nouvelle-Aquitaine i det sørvestlige Frankrike.


== Befolkningsutvikling ==
Antall innbyggere i kommunen Arbanats


== Referanser ==


== Eksterne lenker ==
Offisielt nettsted 
(en) Arbanats – kategori av bilder, video eller lyd på Commons 
Kommunedata INSEE
Arbis (Gironde)

Arbis er en tidligere kommune i departementet Gironde i regionen Nouvelle-Aquitaine i det sørvestlige Frankrike.
1. januar 2019 ble Arbis slått sammen med Cantois til den nye kommunen Porte-de-Benauge.

It was established on 1 January 2019 by merger of the former communes of Arbis (the seat) and 


== Befolkningsutvikling ==
Antall innbyggere i kommunen Arbis (Gironde)


== Referanser ==


== Eksterne lenker ==
(en) Arbis – kategori av bilder, video eller lyd på Commons
Xiao huangdi

Xiao huangdi (Liten keiser) er et kinesisk uttrykk som brukes om det som oppfattes som bortskjemte gutter som det er blitt et stort antall av i Folkerepublikken Kina som følge av ettbarnspolitikken og en utbredt preferanse for guttebarn.
På verdensbasis er fødes det mellom 103 til 107 gutter pr. hundre piker. Men i 2008 kom relasjonen opp i 120,56 i Kina.
Vitenskapsåret 1895

Vitenskapsåret 1895 er en oversikt over hendelser, prisvinnere, fødte og avdøde personer med tilknytning til vitenskap i 1895.


== Hendelser ==
Ernest A. Hummel finner opp telediagrafen, en tidig bildetelegraf og forgjenger til belinografen.
Eugen Warming (dansk botaniker) publiserer Plantesamfund og legger grunnlaget for økologien.
William Ramsay fremstiller helium ved å løse uranholdig mineral opp i syre.
Heinrich Kayser detekterer spektrallinjer fra helium i en edelgassblandning fremstilt av luft.


=== Meteorologi ===


=== Paleontologi ===


== Prisvinnere ==

Bigsbymedaljen: Charles Doolittle Walcott, amerikansk geolog og paleontolog.
Copleymedaljen: Karl Weierstrass
Murchisonmedaljen: Gustaf Lindström
Polhemsprisen: Ernst Danielsson og Gustaf Richert
Wollastonmedaljen: Archibald Geikie


== Fødsler ==
20. januar – Gábor Szegö, ungarskfødt matematiker (død 1985)
22. oktober – Rolf Nevanlinna, finsk matematiker (84, død 1980)


== Dødsfall ==
26. januar – Arthur Cayley, britisk matematiker (født 1821)
29. januar - Charles Frédéric Girard, fransk biolog som spesialiserte seg i iktyologi og herpetologi (født 1822)
11. april – Lothar Meyer, tysk kjemiker (født 1830)
20. juni – Carl Eduard Adolph Gerstäcker, tysk zoolog (født 1828)
29. juni – Thomas Henry Huxley, engelsk biolog (født 1825)
26. august – Friedrich Miescher, sveitsisk biolog (født 1844)
3. september – Sven Lovén, svensk zoolog (død 1809)
28. september – Louis Pasteur, fransk biolog (født 1822)
Jean Marie Delavay, katolsk kinamisjonær, oppdager og botaniker (født 1834)
		


== Referanser ==